IKTATÓSZÁM: 5/101-1/2020. TÁRGY:SAJÁT BEVÉTEL ÉS ADÓSSÁGOT KELETKEZTETŐ ÜGYLETBŐL EREDŐ FIZETÉSI KÖTELEZETT-SÉG VÁRHATÓ ÖSSZEGE 2021-2023. ÉVEKRE

Melléklet:1 DB

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2020. március 5.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: DR. DEÁKNÉ DR. PAP KRISZTINA FŐOSZTÁLYVEZETŐ

ELŐADÓ:PFEFFER józsef ELNÖK

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: BOGNÁR SZILVIA ALPOLGÁRMESTER

Tisztelt Társulási Tanács!

Az államháztartásról szóló 2011. évi CXCV. törvény (Továbbiakban: Áht.) 29/A. §- alapján a helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg a Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.) 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és a Stabilitási tv. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

A részletszabályokat az adósságot keletkeztető ügyletekhez történő hozzájárulás részletes szabályairól szóló 353/2011. (XII.31.) Kormányrendelet (Továbbiakban: Rendelet) tartalmazza.

A Rendelet 2 § (2) bekezdése szerint az önkormányzati társulás esetén saját bevételként elsősorban a társulás saját bevételét kell figyelembe venni.

A Stabilitási tv. 8. § (2) bekezdése alapján **adósságot keletkeztető ügylet** és annak értéke:

* hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása,
* a számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,
* váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,
* az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege,
* a visszavásárlási kötelezettség kikötésével megkötött adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár,
* a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték,
* hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege.

A Stabilitási tv. 10. § (5) bekezdése alapján az önkormányzat adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg az önkormányzat adott évi saját bevételeinek 50%-át.

A Stabilitási tv. 10. § (8) bekezdése szerint pedig az önkormányzati társulás adósságot keletkeztető ügylethez kapcsolódó kötelezettségeinek teljesítését a társulásban részt vevő önkormányzatok kezességvállalása biztosítja.

A fent említett jogszabályok alapján a társulás saját bevételeinek és fizetési kötelezettségeinek a tervét a határozati javaslat tartalmazza a költségvetési évet követő három évre vonatkozóan.

Kérem a Tisztelt Társulási Tanácsot, hogy az előterjesztést és a határozati javaslatot szíveskedjen elfogadni.

Pécs, 2020. március 2.

Pfeffer József

 elnök